વસઈ તાલુકામાં આભ ફાટ્યું હતું. વસઈમાં ઠેરઠેર પાણી ભરાઈ જતાં અનેક ઠેકાણે લોકો ફસાયા હતા. આ દરમિયાન વડોદરા એક્સપ્રેસ ટ્રેન વિરાર અને નાલાસોપારા સ્ટેશન વચ્ચે ટ્રેક પર પાણી હોવાથી ફસાઈ ગઈ હતી. પરિણામે એનડીઆરએફની ટીમને બોલાવાઈ હતી. તેમની સાથે આરપીએફના જવાનોએ મળીને ટ્રેનના 400 જેટલા મુસાફરોને સુરક્ષાપૂર્વક બહાર કાઢી બોટ મારફતે અન્યત્ર મોકલી આપ્યા હતા. પરિણામે રેલવે ટ્રેક પર ટ્રેનના બદલે બોટ ફરતી જોવા મળી હતી. વસઈના જ અન્ય વિસ્તારમાં જ 300થી વધુ લોકો ફસાઈ ગયા હતા. સુરક્ષિત સ્થળે લઈ જવાનો પ્રયત્ન કરાયો પણ તેમને ત્યાંથી ખસવાનો ઇનકાર કર્યો હતો. જ્યાં ખાવા-પીવાની વસ્તુ પહોંચાડાઈ હતી.